এংকরিং ইফেক্ট হচ্ছে আমরা যখন একটা অজানা জিনিষের এস্টিমেট করতে যাই, তখন প্রথমেই একটা নির্দিষ্ট ভ্যালু আমাদের মাথায় থাকে, তারপর আমরা বিভিন্ন যুক্তি, জানা তথ্য প্রয়োগ করে অজানা জিনিষটার একটা মোটামুটি একুরেট এস্টিমেট বের করার চেষ্টা করি। যেমন যদি আমি জিজ্ঞেস করি এক হালি সবরি কলার দাম কত? কেউই হয়তো পারফেক্ট দাম জানি না, কিন্তু বলার সাথে সাথেই আমাদের মাথায় একটা দাম চলে আসে, তারপর আমরা যে এলাকায় থাকি, লাস্ট যখন কলা খেয়েছিলাম তার এস্টিমেট, এখন বাজারে অন্যান্য জিনিষের দাম কেমন ইত্যাদি প্যারামিটার হিসেব করে আমরা একটা দাম বলি। এই সবকিছুই খুবই দ্রুত ঘটে। এবং আমরা যতই হিসেব করি না কেন আমাদের ফাইনাল দাম ওই প্রথমে আমাদের মাথায় যে দাম আসে তার কাছাকাছিই থাকে। এখন যদি জিজ্ঞেস করি গান্ধী কি ১৩৫ বছর বয়সে মারা গেছে? সবাই বলবে না, উনি এতদিন বাঁচেন নি। কিন্তু এটা নিশ্চিত করেই বলা যায় গান্ধীর বয়স সম্পর্কে সবার এস্টিমেট যদি প্রশ্নটা হতো ‘গান্ধী কি ৫০ বছর বয়সে মারা গেছে?’ তার চেয়ে অনেক বেশি হবে।